Source: https://db-sport.ro/2019/01/30/editorial-amenintari-loc-de-raspunsuri-si-decenta-despre-cantonamentul-lui-balasa-la-belek-si-despre-reactia-crainicului-disponibilizat-de-csm-targoviste/
Timestamp: 2019-04-23 14:26:27+00:00

Document:
EDITORIAL. Amenințări, în loc de răspunsuri și decență. Despre cantonamentul lui Bălașa la Belek și despre reacția crainicului disponibilizat de CSM Târgoviște - DB-SPORT - DB-SPORT
Home / Fotbal / EDITORIAL. Amenințări, în loc de răspunsuri și decență. Despre cantonamentul lui Bălașa la Belek și despre reacția crainicului disponibilizat de CSM Târgoviște
*** DB-sport.ro și BazarMedia au scris în ultimele zile despre cantonamentul de lux al celor de la FC Pucioasa la Belek, în Antalya, într-o locație de cinci stele la care a mai fost cazată recent o singură echipă din România, CFR Cluj. Surprinde faptul că nimeni nu își asumă cheltuielile pentru acest stagiu, cifrate la un calcul sumar la peste 80.000 lei. Antrenor, manager și scouter la Pucioasa, fostul jucător al Micului Ajax, Cristian Bălașa, a recurs la amenințări la adresa redactorului DB-sport după ce materialele publicate de site-urile amintite mai sus au ajuns în presa centrală.
***CSM Târgoviște a remis miercuri un comunicat de presă în care anunță că întrerupe orice colaborare cu Mihai Costin, în fapt crainicul de la meciurile de acasă ale echipei de baschet în ultimele câteva luni. Un apropiat al lui Tănase Cătălin, antrenorul CSM-ului, plătit exclusiv din bani publici, din cel puțin trei locuri, Mihai Costin este angajat al Primăriei Municipiului Târgoviște – Direcția Complex Turistic și de Natație. Fostul crainic de la Polivalentă moderează o emisiune la postul Columna TV, scos recent din grilele RCS- RDS și Telekom TV, unde cel puțin o dată pe lună este invitat Ciprian Prisăcaru, director al Complexului de Natație, entitate care derulează contracte bănoase cu televiziunea unde activează Mihai Costin! Ca și Bălașa, M. Costin a avut o reacție răutăcioasă după ce DB-sport a publicat, atenție, fără comentarii, comunicatul clubului Primăriei. Dar astazi completăm!
Prima parte: FC Pucioasa a anunțat, zilele trecute, că va merge într-un cantonament centralizat la Belek. Toate bune și frumoase, vorbim despre prima echipă de fotbal din Dâmbovița care alege și își permite să treacă granițele țării pentru un astfel de stagiu în ultimii șapte ani. Oamenii de sub Patrana s-au blocat însă la costuri: primarul Constantin Ana a declarat că nu a fost de acord cu cantonamentul și că autoritatea locală, care sprijină fotbalul cu 200.000 lei pe sezon, în fapt singura contribuție vizibilă la Fc Pucioasa, nu contribuie la sejurul din Turcia. Președintele Cristian Mitrea ne-a transmis că el nu a știut de acest cantonament și că și-a programat deja o vacanță la Malaga, fix în aceeași perioadă. Singurul rămas în ecuație, antrenorul Bălașa, “ar fi perfectat, de unul singur, inclusiv meciurile amicale“, după cum a afirmat astăzi ofițerul de presă Adrian Albu. Bălașa s-a lăudat că echipa proaspăt mutată de la Aninoasa ar avea între 17 și 20 de sponsori, fără a oferi vreun nume. “O să vorbim prin lege, pentru că ați dezinformat”, a transmis deunăzi antrenorul de la Pucioasa, care a apelat la prietenii din presa locală pentru a-și salva cantonamentul. Prosport, Gazeta Sporturilor și alte site-uri centrale au preluat informațiile postate de DB-sport și BazarMedia. De amintit, în premieră pentru cititorii noștri, că Bălașa ar fi suspectat conducerea tehnică a Chindiei de la barajul cu Voluntari, respectiv Nicu Croitoru – Sică Bârdeș, de un presupus aranjament cu gruparea din Ilfov la meciul retur. S-ar fi vehiculat și anumite sume, dar cum variantele transmise de surse nu au putut fi confirmate, nu am publicat niciodată materiale pe acest subiect și nici nu o să o facem.
Subiectul mai mic: CSM Târgoviște a anunțat că renunță la colaborarea cu Mihai Costin, jurnalist la Columna TV și administrator al site-ului sportimpact.ro, iar în restul timpului angajat al Primăriei Municipiului Târgoviște, Direcția Complex Turistic și de Natație. Totul după ce angajatul Primăriei ar fi publicat informații false și atacuri nefondate la adresa clubului… Primăriei, așa cum reiese din comunicatul transmis de CSM. Fost ofițer de presă la CSM Târgoviște în urmă cu un deceniu și fost reprezentant al CJ Dâmbovița în AGA la Chindia Târgoviște, M. Costin a fost înlăturat, prin decizia amintită, de la stația de amplificare a Polivalentei, unde ocupa funcția de announcer la meciurile de baschet feminin ale clubului CSM. Și asta de puțină vreme, mai precis din toamna lui 2018. “O să ne vedem unde trebuie, gata. Mă deranjezi“, a transmis astăzi Mihai Costin, după ce DB-sport a postat, fără vreun comentariu, comunicatul oficial al CSM Târgoviște. Pentru conformitate, DB-sport a solicitat vreme de aproape doi ani demisia președintelui Prisăcaru Ciprian de la CSM – în fapt actualul șef al jurnalistului M. Costin și invitatul obișnuit din talk-show-ul de sport care mai poate fi recepționat doar pe internet – prezentând, chiar și în acel mandat de tristă amintire, rezultate și realități de la clubul municipalității. Reacțiile jurnalistului angajat pe bani publici la o Direcție a Primăriei nu mai surprind însă pe nimeni. Campaniile pline de jigniri duse de personaj împotriva unor nume cu rezonanță pentru întreg fenomenul sportiv, național sau local, și vorbim aici despre Gică Popescu, Ion Crăciunescu, Emil Tudor, Ciprian Iugulescu, Marcel Ghergu și așa mai departe, i-au dezgustat pe și așa puținii urmăritori ai materialelor semnate de angajatul Primăriei. Până și edilul șef al Târgoviștei s-ar fi săturat de comportamentul subalternului său, iar ca și bonus, DB-sport deține declarații ale patronului Columna TV, care a afirmat răspicat că nu se mândrește cu talk-show-ul de sport.
“Urmăresc și eu ce scrieți, vă felicit că faceți presă de calitate. A venit și la mine cineva, după o emisiune dintr-o zi de martie, când eram la Târgoviște, și mi-a cerut bani de mărțișoare pentru colege. Evident că nu i-am dat. Dar apoi îl vedeam cum iese zâmbitor din clădirea Consiliului Județean, probabil că acolo a mers altfel” – Mugur Porumbacu, ex-președinte Chindia Târgoviște
320 km a călătorit M. Costin în mașina președintelui CSM Târgoviște, Cristian Savu, într-o singură deplasare, cea de la Sf. Gheorghe, cu echipa de baschet + alte mii în ultimii trei ani cu Marcel Ghergu, președintele Chindiei Târgoviște, la deplasările echipei din Liga a II-a
chindiacostin mihaicristian balasafc pucioasaslider

References: CSM 
 CSM 
 CSM 
 CSM 
 CSM 
 CSM 
 CSM